CELEX: 32020D2039
Language: lt
Date: 2020-12-09 00:00:00
Title: Komisijos įgyvendinimo sprendimas (ES) 2020/2039 2020 m. gruodžio 9 d. kuriuo tam tikroms valstybėms narėms leidžiama taikyti nuo Komisijos įgyvendinimo reglamentų (ES) 2019/2240 ir (ES) 2019/2241 nukrypti leidžiančias nuostatas (pranešta dokumentu Nr. C(2020) 8602) (Tik tekstai danų, kroatų, lenkų ir nyderlandų kalbomis yra autentiški)

2020 12 11   
               
               
                  LT
               
               
                  Europos Sąjungos oficialusis leidinys
               
               
                  L 416/52
               
            
         KOMISIJOS ĮGYVENDINIMO SPRENDIMAS (ES) 2020/2039
         2020 m. gruodžio 9 d.
         kuriuo tam tikroms valstybėms narėms leidžiama taikyti nuo Komisijos įgyvendinimo reglamentų (ES) 2019/2240 ir (ES) 2019/2241 nukrypti leidžiančias nuostatas
         
            
               (pranešta dokumentu Nr. C(2020) 8602)
            
         
         (Tik tekstai danų, kroatų, lenkų ir nyderlandų kalbomis yra autentiški)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. spalio 10 d. Europos Parlamento ir Tarybos reglamentą (ES) 2019/1700, kuriuo nustatoma bendra Europos statistikos, susijusios su asmenimis ir namų ūkiais ir pagrįstos iš imčių surinktais individualaus lygmens duomenimis, sistema, iš dalies keičiami Europos Parlamento ir Tarybos reglamentai (EB) Nr. 808/2004, (EB) Nr. 452/2008 ir (EB) Nr. 1338/2008 ir panaikinami Europos Parlamento ir Tarybos reglamentas (EB) Nr. 1177/2003 ir Tarybos reglamentas (EB) Nr. 577/98 (1), ypač į jo 19 straipsnio 1 dalį,
         kadangi:
         
                     (1)
                  
                  
                     remdamosi Reglamento (ES) 2019/1700 19 straipsnio 5 dalimi Danija, Kroatija, Nyderlandai ir Lenkija per 3 mėnesius nuo Komisijos įgyvendinimo reglamentų (ES) 2019/2240 (2) ir (ES) 2019/2241 (3) įsigaliojimo dienos pateikė prašymus leisti taikyti nukrypti leidžiančias nuostatas;
                  
               
                     (2)
                  
                  
                     iš Komisijai pateiktos informacijos matyti, kad Danijos, Kroatijos, Nyderlandų ir Lenkijos prašymai pagrįsti poreikiu iš esmės pritaikyti nacionalines administracines ir statistikos sistemas, kad jos atitiktų Įgyvendinimo reglamentus (ES) 2019/2240 ir (ES) 2019/2241;
                  
               
                     (3)
                  
                  
                     todėl Danijai, Kroatijai, Nyderlandams ir Lenkijai turėtų būti leista taikyti prašomas nukrypti leidžiančias nuostatas;
                  
               
                     (4)
                  
                  
                     šiame sprendime nustatytos priemonės atitinka Europos statistikos sistemos komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Priede nurodytoms valstybėms narėms leidžiama taikyti nuo įgyvendinimo reglamentų (ES) 2019/2240 ir (ES) 2019/2241 nukrypti leidžiančias nuostatas.
         
         
            2 straipsnis
            Šis sprendimas skirtas Danijos Karalystei, Kroatijos Respublikai, Nyderlandų Karalystei ir Lenkijos Respublikai.
         
         
            Priimta Briuselyje 2020 m. gruodžio 9 d.
            
               
                  Komisijos vardu
               
               Paolo GENTILONI
               
                  Komisijos narė
               
            
         
         
            (1)  OL L 261 I, 2019 10 14, p. 1.
         
            (2)  2019 m. gruodžio 16 d. Komisijos įgyvendinimo reglamentas (ES) 2019/2240, kuriuo pagal Europos Parlamento ir Tarybos reglamentą (ES) 2019/1700 nustatomi darbo jėgos srities duomenų rinkinio techniniai elementai, informacijos perdavimo techniniai formatai ir išsami imties tyrimo organizavimo kokybės ataskaitų tvarka ir turinys (OL L 336, 2019 12 30, p. 59).
         
            (3)  2019 m. gruodžio 16 d. Komisijos įgyvendinimo reglamentas (ES) 2019/2241, kuriame aprašomi kintamieji ir duomenų laiko eilučių ilgis, kokybės reikalavimai ir išsamumo lygis, taikomi perduodant mėnesinius nedarbo duomenis pagal Europos Parlamento ir Tarybos reglamentą (ES) 2019/1700 (OL L 336, 2019 12 30, p. 125).
      
      
         
            PRIEDAS
            
               Nuo Įgyvendinimo reglamento (ES) 2019/2240 nukrypti leidžiančios nuostatos
            
            
                        Nuostata
                     
                     
                        Valstybė narė
                     
                     
                        Nukrypti leidžiančios nuostatos taikymo laikotarpis
                     
                     
                        Nukrypti leidžiančios nuostatos taikymo sritis
                     
                  
                        3 straipsnis (Kintamųjų aprašymas) ir I priedas
                     
                     
                        Kroatija
                     
                     
                        1 metai (2021 m.)
                     
                     
                        Kintamieji INCGROSS (Pagrindinis darbas: bendrasis mėnesinis darbo užmokestis) ir INCGROSS_F (Pagrindinis darbas: bendrasis mėnesinis darbo užmokestis (žymė)) perduodami kaip grynosios, ne kaip bendrosios sumos
                     
                  
                        3 straipsnis (Kintamųjų aprašymas) ir I priedas
                     
                     
                        Kroatija
                     
                     
                        1 metai (2021 m.)
                     
                     
                        Kintamasis HATFIELD (Aukščiausio baigto mokymo lygmens sritis) perduodamas taikant ISCED-F 2013 2 skaitmenų lygmens kodus (vietoj 3 skaitmenų lygmens).
                     
                  
                        6 straipsnio 2 dalis (Išsamios imčių charakteristikos)
                     
                     
                        Nyderlandai
                     
                     
                        1 metai (2021 m.)
                     
                     
                        Vienodas imties paskirstymas:
                        
                                    —
                                 
                                 
                                    visa nacionalinė ataskaitinių metų imtis nebus vienodai paskirstoma visiems metų ataskaitiniams ketvirčiams,
                                 
                              
                                    —
                                 
                                 
                                    kiekvieną ataskaitinį ketvirtį visa ketvirčio imtis nebus vienodai paskirstoma visoms to ketvirčio ataskaitinėms savaitėms.
                                 
                              
                  
                        9 straipsnio 2 dalis (Bendri redagavimo, trūkstamų reikšmių priskyrimo, svorių taikymo ir įverčių skaičiavimo standartai)
                     
                     
                        Lenkija
                     
                     
                        2 metai (2021–2022 m.)
                     
                     
                        Kintamasis INCGROSS (Pagrindinis darbas: bendrasis mėnesinis darbo užmokestis) perduodamas netaikant statistinio reikšmių priskyrimo dėl neatsakymo.
                        Pataisyti 2021 ir 2022 m. duomenys su priskirtomis reikšmėmis bus perduodami kartu su 2023 m. duomenimis, t. y. 2025 m. kovo mėn.
                     
                  
               Nuo Įgyvendinimo reglamento (ES) 2019/2241 nukrypti leidžiančios nuostatos
            
            
                        Nuostata
                     
                     
                        Valstybė narė
                     
                     
                        Nukrypti leidžiančios nuostatos taikymo laikotarpis
                     
                     
                        Nukrypti leidžiančios nuostatos taikymo sritis
                     
                  
                        4 straipsnio 1 dalies a punktas (Duomenų perdavimo terminai)
                     
                     
                        Danija
                     
                     
                        3 metai (2021–2023 m.)
                     
                     
                        Lapkričio mėnesio nedarbo duomenys perduodami iki kitų metų sausio 4 d.
                     
                  
                        6 straipsnio 1 dalis (Šaltiniai ir metodai)
                     
                     
                        Kroatija
                     
                     
                        1 metai (2021 m.)
                     
                     
                        Šaltinių ir metodų, naudotų pirminiams mėnesiniams nedarbo duomenims kompiliuoti, aprašymas pateikiamas iki 2021 m. gruodžio 31 d.